
Ako žena zanoći džunup u ramazanu s namjerom da ustane prije sehura i okupa se te zapostiti taj dan, ali nije ustala na sehur i samim tim nije ni zapostila, mora li napostiti taj dan?


* 
* 
* 
* 
* 
* 
* 

 
Može li se postiti bez ustajanja na sehur?

Aiša i Ummu Selema prenose da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, osvitao džunup, imavši odnos s jednom od svojih žena, potom se okupao i postio. (Buharija, 1926, Muslim, 1109.)  

U jednom drugom predanju koje su prenijele Aiša i Ummu Selema stoji: “Poslanik; ﷺ, u ramazanu je osvitao džunup od spolnog odnosa, a ne od polucije u snu, a potom postio.” (Muslim, 1109, Malik, 648.)  

Jedan je čovjek došao Poslaniku, ﷺ, i rekao mu: “Allahov Poslaniče, dočekujem sabah-namaz džunup, mogu li postiti?” Resulullah, ﷺ, odgovorio mu je: *“I mene zatekne sabah-namaz a džunup sam, pa postim.”* (Muslim, 1110, Malik, 647.)  

U Malikovom predanju stoji dodatak: *“…i okupam se, pa postim.*” Ibn Abbas, Ebu Hurejre i Abdullah b. Mes’ud nisu smatrali problematičnim ***[post](https://pitajucene.com/search/post/questions/ "Pretraži pitanja o postu")*** onog čovjeka koji osvane džunup. (Ibn Ebu Šejbe, 9575, 9581 i 9571, i Abdurrezzak, 4/181, sa ispravnim lancima prenosilaca.)  

Dakle, samo kupanje nije sporno, već je sporno pitanje nijjeta, po jednom mišljenju. Budući da je ta žene namjeravala postiti sljedeći dan, što se razumije iz postavljenog pitanja, post je ispravan, osim ako ta sestra nije postila taj dan, smatrajući da njen post nije ispravan, i tada mora napostiti taj dan i tražiti oprost od Allaha, a Allah najbolje zna.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


